ประหารนักโทษก็ยังทะเลาะกัน
ต้องทำใจที่ดันเกิดมาในยุคสังคมแตกแยกชนิดสมบูรณ์แบบ,ตัวอย่างที่เห็นชัดๆ เรื่องประหารชีวิตนักโทษอุกฉกรรจ์ที่ไล่แทงเหยื่อนักเรียนมัธยมวัยเพียง 17 ปีเสียชีวิตอย่างโหดเหี้ยม 24 แผล เหตุเกิดในสวนสาธารณะเขาแปะช้อยกลางเมืองตรัง ตั้งแต่วันที่ 17 ก.ค.2555,คดีนี้ศาลชั้นต้น ศาลอุทธรณ์ และศาลฎีกา ตรวจสอบคำให้การของพยานและหลักฐานทางคดีทั้งหมดแล้ว มีความเห็นเหมือนกันคือ ประหารชีวิต,หลัง พ.ต.อ.ณรัชต์ เศวตนันทน์ อธิบดีกรมราชทัณฑ์ นำเรื่องราวมาเผยแพร่ทางเอกสารข่าวว่า เมื่อวันที่ 18 มิ.ย. กรมราชทัณฑ์ดำเนินการประหารชีวิตนักโทษเด็ดขาด นายธีรศักดิ์ (ขอสงวนนามสกุล) อายุ 26 ปี,เป็นผู้ต้องขังรายที่ 7 นับแต่ปี 2546 ให้เปลี่ยนวิธีประหารจากการยิงเป้าเป็นฉีดสารพิษ,เท่านั้นแหละ เจ้าพ่อประคุณรุนช่องทั้งหลายแห่ออกมาเสนอหน้าแสดงความคิดเห็นกันใหญ่??,ไม่ฟังพ่อแม่ญาติพี่น้องของทั้งเหยื่อและผู้ต้องหากันล่ะ?,เป็นธรรมดาที่ฝ่ายเหยื่อต้องพอใจคำตัดสินแน่ส่วนผู้ที่ไม่เห็นด้วยแน่นอนคือ ครอบครัวของผู้ต้องหาที่ถูกประหาร อันนี้รับฟังได้เพราะเป็นคู่กรณีที่เกี่ยวข้องโดยตรงกับเรื่องราวที่เกิดขึ้น,แต่สังคมปัจจุบันยังมีคนกลุ่มอื่นที่ไม่ได้รู้จักมักคุ้นหรือเกี่ยวข้องกับคู่กรณีเลย แต่ชอบออกมาเสนอหน้าเคลื่อนไหวแสดงความเห็น,บางคนหนักกว่านั้น ออกมาเกาะกระแสเพื่อผลประโยชน์ของตัวเอง?,ทั้งที่ก่อนหน้านี้ ตั้งแต่ศาลชั้นต้นตัดสินประหาร ศาลอุทธรณ์ตัดสินประหาร หรือแม้แต่ศาลฎีกาตัดสินประหารชีวิตแล้ว ไม่เคยมีใครไปดูดำดูดีผู้ต้องหาเลยแม้แต่คนเดียว,เลยเถิดไปถึงการเรียกร้องให้ยกเลิกโทษประหาร ทั้งที่นี่เป็นการประหารชีวิตนักโทษคนแรกในรอบ 9 ปี เพื่อเป็นตัวอย่างสำหรับผู้ที่กำลังคิดจะกระทำความผิด,เทียบกับประเทศอื่น กฎหมายบ้านเราก็จัดอยู่ระดับกลางๆ ไม่ได้โหดเหี้ยมเกินไปไม่ได้เบาหยองจนเกินไปพอกล้อมแกล้มว่า เหมาะกับสังคมบ้านเราอยู่พอประมาณ,หลายคนยังบ่นว่า โจร ขโมย อาชญากร และฆาตกรเต็มบ้านเต็มเมืองไปหมด เพราะไม่กลัวกฎหมาย,ผีเจาะปากมาพูด เปิดปากแสดงความเห็นต่อต้านทุกเรื่อง มันก็ไม่ไหวเหมือนกันนะ?,สหบาท
ตัวอย่างที่เห็นชัดๆ เรื่องประหารชีวิตนักโทษอุกฉกรรจ์ที่ไล่แทงเหยื่อนักเรียนมัธยมวัยเพียง 17 ปีเสียชีวิตอย่างโหดเหี้ยม 24 แผล
ประหารชีวิต,โทษประหาร,นักโทษประหาร,ส่องตำรวจ,ข่าวทั่วไป